Explicația spitalului din Orăştie unde un bărbat a fost ucis de Covid-19 în timp ce spera că va primi un loc la ATI.
Niciun pacient de Terapie Intensivă nu va fi să nu găsim un loc pentru dânsul, declara Tătaru. Toma Avrigean, infectat cu COVID 19, a fost internat 6 zile la spitalul din Orăştie. În ultimele 4 zile starea lui s-a agravat şi avea nevoie de un pat ATI. Pacientul a fost transferat la urgenţe în Deva cu saturaţie de oxigen de 50. Medicii au sunat familia, dimineaţă, şi au anunţat decesul.
Bărbatul de 67 de ani declarat decedat ieri la ora 5 dimineaţă, la urgenţă în Deva, a aşteptat 4 zile un loc la ATI. Medicii de la spitalul din Orăştie, unde a fost internat 5 zile, susţin că au cerut ajutor la spitalele învecinate şi au sunat chiar şi în marile judeţe, în Cluj, Timişoara şi Sibiu, dar nu au primit un răspuns pozitiv.Cadrele medicale din Orăştie au făcut solicitare şi la Comitetul pentru Situaţii de Urgenţă pentru a găsi un loc unde pacientul să fie salvat, dar fără niciun rezultat. În ultimele 4 zile bărbatului i s-a declanşat şi diabet, ficatul i s-a mărit şi i-au apărut pete pe plămâni, conform mărturiilor medicilor şi familiei.Miercuri seară pacientul a fost transferat la urgenţe, în Deva, cu saturaţia de oxigen în sânge de 50%. La ora 3 dimineaţa i-a scăzut la 40%, spun medicii şi ar fi refuzat să fie intubat. La ora 5 a făcut stop cardio-respirator şi nu a răspuns manevrelor de resuscitare.Fiica pacientului a postat un mesaj cutremurător pe facebook: "Îmi pare rău că nu am ştiut cum să te ajut. Îmi cer iertare că am fost neputincioasă, că nu am avut puterea şi cunoştinţele necesare să mă lupt cu sistemul medical şi să te salvez! Când a vorbit mami cu tine i-ai spus, şoptind, deoarece îţi era frică să nu te audă cineva şi să nu te mai bage în seamă deloc, că "NU SE OCUPĂ DE NOI!". Am încredere în ei tată..."Această mărturie e dovada vie a sistemului medical depăşit, deşi Nelu Tătaru a declarat că: Niciun pacient de Terapie Intensivă nu va fi să nu găsim un loc pentru dânsul.